10 Things I Hate About You

10 Things I Hate About You (euskaraz Zugan Gorrotatzen ditudan 10 Gauza) 1999ko Gil Junger estatubatuar zinema zuzendariak zuzendutako amodiozko komedia film bat da. William Shakespeare ingeles antzerkigilearen The Taming of the Shrew ("Basatitxo Hezitua") antzezlanaren gaurkotzea da. Julia Stiles, Heath Ledger, Joseph Gordon-Levitt, eta Larisa Oleynik aktoreek antzeztu zuten.

 Argumentua 

AEB, Seattle hiria. Stratford ahizpak bata bestearengandik zeharo ezberdinak dira: Bianca (Larisa Oleynik) ahizpa gazteena ikastetxean oso ospetsua da baina ez da inoiz mutil batekin atera, aldiz Kate (Julia Stiles) ahizpa nagusienak izaera petrala eta jenio txarra du. Biancak institutura iritsi berria den Cameron (Joseph Gordon-Levitt) mutil gaztea ezagutu eta Cameron Biancaz maiteminduko da, baina harekin ateratzeko oztopo bakar bat du aurrean, Walter Startford (Larry Miller), alegia, Bianacaren aita: Bianca mutil batekin ateratzeko aukera bakarra, aurrez bere ahizpa Katekin atera dadila izango da. Cameron eta Michael (David Krumholtz) adiskideek Joey Donner (Andrew Keegan) mutil gazte aberatsari Katekin aterako den mutil bat kontratatu dezan eskatuko diote. Hautatua Patrick Verona (Heath Ledger) izango da, iragan misteriotsua eta ospe onegia ez duen mutil ilun xamarra...

 Aktoreak 
 Julia Stiles: Katarina "Kat" Stratford
 Heath Ledger: Patrick Verona
 Joseph Gordon-Levitt: Cameron James
 Larisa Oleynik: Bianca Stratford
 David Krumholtz: Michael Eckman
 Andrew Keegan: Joey Donner
 Larry Miller: Walter Stratford doktorea
 Susan May Pratt: Mandella
 Gabrielle Union: Chastity Church
 Daryl Mitchell: Morgan jauna
 Allison Janney: Perky andrea
 David Leisure: Chapin jauna
 Kyle Cease: Bogey Lowenstien
 Kay Hanley: Michael Eisenstein
 Monique Powell eta Brian Mashburn: Save Ferris ska-punk taldeko kideak.

 Kanpo estekak 
 10 Things I Hate About You filmaren iragarkia ikusgai. Youtube.com 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Umorezko filmak
Kategoria:Amodiozko filmak
Kategoria:Nerabe filmak
Kategoria:Ahizpei buruzko filmak
Kategoria:Institutuetan girotutako filmak
Kategoria:William Shakespeareren antzezlanetan oinarritutako filmak
Kategoria:Film feministak
Kategoria:Seattlen girotutako filmak
Kategoria:Washington estatuan girotutako filmak
Kategoria:1990eko hamarkadan girotutako filmak
Kategoria:1999ko filmak